סוניק - הסרט 2

לוגו הסרט באנגלית
סוניק - הסרט 2 (באנגלית: Sonic the Hedgehog 2, בתרגום חופשי לעברית: "סוניק הקיפוד 2") הוא סרט פעולה קומי אמריקאי בהנפשה ממוחשבת ולייב אקשן, המבוסס על זיכיון משחקי הווידאו "סוניק הקיפוד" של חברת סגה, ומהווה סרט המשך לסוניק - הסרט משנת 2020. הסרט בוים על ידי ג'ף פאולר ונכתב על ידי פט קייסי, ג'וש מילר וג'ון וויטינגטון. בסרט מככבים בן שוורץ, המדבב את סוניק הקיפוד, וג'ים קארי בתור הנבל הראשי, דוקטור רובוטניק, לצד ג'יימס מרסדן וטיקה סאמפטר בתור טום ומאדי, ועם קולין אושונסי ואידריס אלבה המצטרפים לצוות השחקנים ומדבבים את דמותם של טיילס ונאקלס בהתאמה.

הסרט עלה לאקרנים בארצות הברית ב-8 באפריל 2022 על ידי סרטי פרמאונט, בשיתוף פעולה עם סגה. בישראל, הסרט עלה לאקרנים ב-7 באפריל 2022.

== עלילה ==
מספר חודשים לאחר אירועי הסרט הקודם, דוקטור רובוטניק מנסה לברוח מכוכב הפטריות אליו הגיע. בעזרת כוחו של הקוץ של סוניק הקיפוד, ששמר בעת הגעתו לכוכב, הוא בונה מגדלור היוצר פעימה אלקטרומגנטית בתור סימן, ומחכה למישהו שישים לב אליו. נאקלס, קיפודן אדום בעל עוצמה, מגיע לכוכב באמצעות שער טבעת; הוא מוצא את רובוטניק ודורש לדעת מאיפה הוא השיג את הקוץ, והשניים יוצאים לכדור הארץ.

בסיאטל, סוניק מנסה לסייע לתושבים כגיבור על, אך נכשל נמרצות ויוצר מהומה בעת שוד בנק מקומי בעיר. בגרין הילס, ידידו המאמץ טום וקאוסקי מנהל איתו שיחה ומייעץ לו לקחת אחריות על מעשיו, ולהמתין בסבלנות עד שיצטרכו את כוחו. בעת עזיבתם של טום ואשתו, מאדי, לחתונה של רייצ'ל בהוואי, סוניק נשאר לבדו בגרין הילס ונהנה מהעצמאות שלו. באותו לילה רובוטניק פורץ לביתו, מלווה בנאקלס. נאקלס תוקף את סוניק ודורש לדעת את מיקומו של יהלום המאסטר, המאפשר לבעליו לכופף את המציאות לרצונו, דבר שרובוטניק לא היה מודע אליו ומסקרן אותו.

סוניק ניצל על ידי מיילס "טיילס" פראוור, שועל עם שני זנבות מכוכב אחר. טיילס מספר לסוניק שבגלל הפעימה האלקטרומגנטית ששחרר, הוא מצא אותו בעזרת המכשירים שלו וצפה בו נלחם נגד רובוטניק בעבר, וכשגילה שרובוטניק עומד לחזור, הוא הגיע לכדור הארץ במטרה להזהיר אותו. סוניק מתרשם מהגאונות של טיילס ומציע לו לאחד כוחות כדי למצוא את יהלום המאסטר. בעודו מתאחד עם שותפו הישן סטון, רובוטניק מצליח לשכנע את נאקלס לעזור לו בחיפושו אחר יהלום המאסטר.

סוניק וטיילס נעזרים במפה ישנה שסוניק קיבל מלונגקלו הינשופה, האפוטרופסית שלו בילדותו. הם מגיעים לסיביר, שם מגלים מצפן עתיק המכוון אותם ליהלום, ורונות עתיקות שמספרות את סיפורו של יהלום המאסטר, שנוצר מאיחוד שבעת יהלומי הכאוס שמכילים כוח אינסופי על ידי שבט הקיפודניים, השבט של נאקלס. במהרה, רובוטניק ונאקלס מוצאים את מיקומם של סוניק וטיילס. במהלך קרב במורד הר, נאקלס חושף שהוא האחרון שנשאר משבט הקיפודניים שנכחד יחד עם הינשופים. באותו הקרב, נאקלס ורובוטניק חוטפים את המצפן. סוניק מתקשר לטום ומבקש ממנו שיפתח שער בעזרת טבעת שנתן לו לפני שעזב להוואי, כדי להציל אותו ואת טיילס ממפולת שלגים.

סוניק וטיילס מגיעים להוואי, אם כי נעצרים אחרי זמן קצר. רנדל, ארוסה של רייצ'ל, ואורחי החתונה חושפים את זהותם כסוכנים של ארגון צבאי ממשלתי בשם (ראשי תיבות של Guardian Units of Nations), ומציינים כי אירועי החתונה היו חלק ממבצע של שמטרתו לעצור את סוניק, טיילס וטום.

מאדי ורייצ'ל משחררות את השלושה בעזרת המכשירים של טיילס, בעוד נאקלס ורובוטניק מוצאים מקדש מתחת למים שבו נמצא היהלום. סוניק מגלה זאת, רץ אל המקדש לבדו ומתעמת עם נאקלס. במהלך הקרב, רובוטניק גונב את היהלום, משתגר חזרה למפקדה שלו בגרין הילס, ומשאיר את נאקלס וסוניק למות כשהמקדש מתמוטט. סוניק ונאקלס בורחים מהמקדש בזמן, מתפייסים ומחליטים לאחד כוחות נגד רובוטניק במטרה להשיב את היהלום. טיילס מגיע ומחלץ את השניים בעזרת מטוס דו-כנפי שברשותו.

רובוטניק הורס את עיירת גרין הילס ומפקדת , ובונה רובוט ענק דמוי עצמו. סוניק, טיילס ונאקלס עובדים ביחד כדי להילחם ברובוטניק ולהחזיר את היהלום, אולם הוא מתנפץ לרסיסים וחושף את שבעת יהלומי הכאוס שמרכיבים אותו. טום ומאדי מחלצים את סוניק, שמשתמש ביהלומי הכאוס כדי להפוך לגרסה משופרת של עצמו, המכונה "סופר סוניק". בעזרת כוחותיו החדשים, סוניק מרסק את הרובוט של רובוטניק בעודו בפנים. נאקלס מצליח לשחזר את יהלום המאסטר משבריו, ומסכים לשמור עליו עם סוניק וטיילס כשהם חיים בתנאים אידיאליים כחלק ממשפחת וקאוסקי.

בסצנה שאחרי הכתוביות, סטון מתחזה לחייל ב- ומנסה לחפש את גופתו של רובוטניק בהריסות. הוא שומע חיילת מדווחת לוולטרס, המפקד הראשי, כי בעת מחיקת הנתונים על רובוטניק נחשף תיק בן 50 שנה המכיל מיקום למתקן מחקר, בו נמצא "פרויקט שאדו".

== שחקנים ==
הדיבוב העברי בוים על ידי נינה אמיר, והופק על ידי רוני חן, תומר קאופמן, ספיר רון ארגמן, דן שצברג ואמי בכר באולפני וידאופילם אינטרנשיונל.
{| class="wikitable sortable"
|+
! שחקן<ref name="comingsoon.net starts production"/><ref name=Collider></ref>
! בדיבוב לעברית
! תפקיד
! תיאור הדמות
|-
! colspan="4" |מדבבים
|-
| rowspan="2" |בן שוורץ
|לירון לב
| rowspan="3" |סוניק הקיפוד
| rowspan="3" |קיפוד כחול מואנש המסוגל לרוץ במהירות על-קולית. לאחר אירועי הסרט הראשון, סוניק נשאר בכדור הארץ בתור חבר חדש במשפחת וקאוסקי עם טום ומאדי, לאחר שהביס את אויבו המושבע, דוקטור רובוטניק. בזמן שטום ומאדי יוצאים לחופשה, סוניק פוגש את טיילס, שועל בעל שני זנבות, ויוצא איתו למסע כדי למצוא יהלום מיוחד לפני רובוטניק ונאקלס.
|-
|דניאל מגון 
|-
|בנג'מין וליק 
|דניאל שופוב 
|-
|קולין אושונסי
|מיה אלון
|מיילס "טיילס" פראוור
|שועל כתום מואנש בעל שני זנבות, מעריץ את סוניק ומשמש בתור הסיידקיק שלו וחברו הטוב ביותר. טיילס חכם לעומת גילו הצעיר, ובעל יכולת לעוף בעזרת סיבוב הזנבות שלו כמו מסוק. הוא מתיידד עם סוניק במטרה למצוא את היהלום לפני רובוטניק ונאקלס. בסרט הראשון, טיילס הופיע בסצנה שאחרי הכתוביות.
|-
|אידריס אלבה
|אמנון וולף
|נאקלס הקיפודן
|קיפודן אדום מואנש, חוקר אוצרות. נאקלס הוא רציני, אך לעיתים קרובות פתי. אף על פי היותו אגרסיבי, נאקלס הוא לוחם מנוסה, ובעל כוח לדאות באוויר ולטפס על קירות. נאקלס מגיע לכדור הארץ במטרה למצוא יהלום עם כוח מיוחד, ומתיידד עם רובוטניק, אולם מרומה על ידו.
|-
|דונה ג'יי פולקס
|שרון שחל
|לונגקלו
|ינשופה מואנשת. האפוטרופסית של סוניק בילדותו. מופיעה בסרט דרך פלשבקים ובהודעה הולוגרפית המוסתרת במפה של סוניק.
|-
! colspan="4" |שחקנים
|-
|ג'ים קארי
|צביקה פורמן
|דוקטור רובוטניק
|מדען וממציא ערמומי, אויבו המושבע של סוניק. מטרתו הייתה לתפוס אותו ולהשתמש בכוחותיו לשליטה עולמית, אך הובס על ידו וכל זיכרון לקיומו נמחק על ידי ממשלת ארצות הברית. לאחר שהיה מרובה בכוכב הפטריות, הוא איבד את שפיותו, שערו נשר ושפמו התארך. הוא חוזר לכדור הארץ במטרה לנקום בסוניק ולהגשים את חלומו. רובוטניק מאחד כוחות עם נאקלס הקיפודן במטרה להשיג יהלום מיוחד.
|-
|ג'יימס מרסדן
|אורי זלצמן
|תומאס מייקל "טום" וקאוסקי
|השריף של גרין הילס, מונטנה, שעזר לסוניק להשיג את הטבעות שלו בסרט הראשון. כעת, הוא משמש בתור האב המאמץ של סוניק.
|-
|טיקה סאמפטר
| נועה מנור
|מאדי וקאוסקי
|אשתו של טום, וטרינרית, שעזרה לסוניק בסרט הראשון. כעת, היא משמשת בתור האם המאמצת של סוניק.
|-
|נטשה רות'וול
|עדי ארד
|רייצ'ל
|אחותה הבוגרת של מאדי, המשמשת כעת בתור דודתו המאמצת של סוניק. שונאת את היחסים בין אחותה לבעלה, ומעודדת את אחותה לעזוב אותו לעיתים קרובות.
|-
|אדם פלי
|יובל בינדר
|וייד וויפל
|הסגן הראשי של טום. עם עזיבתו של טום, הוא הופך לשריף בפועל של גרין הילס.
|-
|שמאר מור
|אסף פריינטא
|רנדל
|ארוסה של רייצ'ל המשמש כסוכן חשאי בארגון .
|-
|לי מג'דוב
|גלעד שמואלי
|הסוכן סטון
|מרגל ממשלתי לשעבר, עוזרו הנאמן של רובוטניק.
|-
|טום באטלר
|אמיר מנור
|המפקד וולטרס
|סגן יושב ראש המטות המשולבים, מנהיג הארגון הצבאי .
|-
|מלודי ניימן
|הילה קאופמן
|ג'וג'ו
|ביתה של רייצ'ל והאחיינית של טום ומאדי.
|}

== הפקה ==
=== פיתוח ===
באפריל 2020, הביע ג'יימס מרסדן עניין בסרט המשך עם מספר דמויות מזיכיון משחקי הווידאו, ביניהם מיילס "טיילס" פראוור, אשר הופיע בסצנת הסיום של הסרט.<ref></ref> הבמאי ג'ף פאולר הביע עניין לעבוד על סרט המשך אשר יפרט על היחסים בין סוניק לטיילס.<ref></ref>

בעקבות הצלחת הסרט הקודם, הוכרז סרט המשך ב-28 במאי 2020. בנוסף, אושר כי פאולר יהיה במאי הסרט, יחד עם פט קייסי וג'וש מילר בתור תסריטאים. טים מילר, האג'ים סאטומי והארוקי סאטומי חזרו גם הם בתור מפיקים בכירים, וניל ה' מוריץ, טובי אשר וטורו נקהרה הפיקו את הסרט.<ref></ref>

ב-8 בדצמבר 2020, האמן פיל מארק הכריז כי טייסון הס, אשר עיצב את דמותו של סוניק בסרט הראשון, יחזור לסרט ההמשך.<ref></ref>

ב-22 בדצמבר 2020, הכריז האתר The Illuminerdi שדמותו של נאקלס הקיפודן תופיע בסרט ההמשך, יחד עם דמות אנושית חדשה בשם "רנדל".<ref name="randall"></ref>

ב-10 בפברואר 2021 הוכרז שם הסרט, "סוניק הקיפוד 2".<ref></ref>

ב-19 במאי 2021, תקציר עלילת הסרט נחשף כאשר פרמאונט הגישו אותו לקטלוג משרד זכויות היוצרים של ארצות הברית.<ref></ref>

=== ליהוק ===
בינואר 2020, ג'ים קארי הביע עניין בהשתתפות בסרט ההמשך. הוא הביע את תחושותיו לגבי דמותו, הנבל דוקטור רובוטניק, בסרט ההמשך: "לא משנה לי לעשות עוד סרט אחד מפני שזה היה ממש כיף, קודם כל, ואתגר אמיתי לשכנע את האנשים שיש לי IQ דיגיטלי-משולש... יש מלא מקום, אתה יודע, רובוטניק עדיין לא הגיע לנקודת השיא שלו."<ref></ref> במרץ 2020, אישר מרסדן כי חתם על חוזים לסרטי המשך נוספים.<ref></ref>

בינואר 2021, הכריזה טיקה סאמפטר שהיא תחזור לתפקידה בסרט ההמשך בתור מאדי. כמו כן, היא חשפה שצילומי הסרט יתרחשו בוונקובר והוואי.

במרץ 2021, הוכרז כי בן שוורץ וקארי יחזרו לתפקידיהם בתור סוניק ודוקטור רובוטניק בהתאמה. באפריל של אותה שנה, הוכרז כי מרסדן יחזור לתפקידו בתור טום וקאוסקי. בחודש יוני, נודע כי שמאר מור הצטרף לצוות השחקנים של הסרט.<ref name="shemar"></ref>

באוגוסט 2021, אידריס אלבה הצטרף לצוות השחקנים בתור המדבב של נאקלס הקיפודן. בדצמבר, קולין אושונסי אישרה כי היא מדבבת את דמותו של טיילס גם בסרט ההמשך, לאחר שדיבבה את דמותו בסרט הראשון.

=== צילומים ===
צילומי הסרט החלו ב-15 במרץ 2021 והסתיימו ב-12 במאי 2021 בוונקובר. צילומים נוספים הסתיימו בהוואי ב-25 ביוני 2021.<ref name="comingsoon.net starts production"></ref><ref></ref>

== הפצה ==
ביולי 2020, הוכרז תאריך היציאה לאקרנים בארצות הברית, 8 באפריל 2022. הטריילר הראשון של הסרט יצא ב-9 בדצמבר 2021.

== סרט המשך ==
בפברואר 2022, טרם יציאת הסרט לאקרנים, הוכרז כי סרט המשך נמצא בפיתוח. כמו כן, הוכרז כי סדרת טלוויזיה בכיכובו של אלבה המבוססת על דמותו של נאקלס הקיפודן, צפויה לעלות לשירות הזרמת המדיה פרמאונט+ ב-2023.

באפריל 2022, לאחר שקארי הודיע כי שוקל לפרוש מתעשיית הקולנוע, מפיקי הסרט מוריץ ואשר הודיעו כי תפקידו כרובוטניק לא ילוהק מחדש באף סרטי המשך, אם כי נותרו מלאי תקווה שיוכלו לכתוב תסריט טוב מספיק כדי שימשיך בתפקיד.

ב-9 באוגוסט 2022, הוכרז כי הסרט השלישי צפוי לעלות לאקרנים ב-20 בדצמבר 2024 תחת השם "סוניק - הסרט 3".

== פרסים ומועמדויות ==
{| class="wikitable sortable"
!פרס
!קטגוריה
!מועמד(ים)
!תוצאה
!סימוכין
|-
! rowspan="2" |פרסי בחירת הילדים של ניקלודיאון
|סרט אהוב
|סוניק - הסרט 2
|
| rowspan="2" |<ref></ref>
|-
|שחקן קולנוע אהוב
|ג'ים קארי
|
|}

==קישורים חיצוניים==

* 

* 

== ביאורים ==

== הערות שוליים ==

קטגוריה:סרטי 2022
קטגוריה:סרטי הרפתקאות
קטגוריה:סרטי מדע בדיוני
קטגוריה:סרטי פנטזיה
קטגוריה:סרטי תלת-ממד
קטגוריה:סרטים מצוירים למחצה
קטגוריה:סרטי המשך אמריקאיים
קטגוריה:סרטים שמבוססים על משחקי וידאו
קטגוריה:סרטים לכל המשפחה
קטגוריה:סרטי אנימציה ממוחשבת
קטגוריה:סוניק הקיפוד
קטגוריה:סרטי פרמאונט